KOMMISSIONENS BESLUTNING

af 22. december 1999

om ændring af beslutning 1999/354/EF om støtteberettigelsen af de udgifter, der er planlagt af visse medlemsstater for 1999 til gennemførelse af overvågnings- og kontrolordningerne under den fælles fiskeripolitik

(meddelt under nummer K(1999) 4847)

(2000/103/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 95/527/EF af 8. december 1995 om Fællesskabets finansielle deltagelse i visse udgifter, som medlemsstaterne afholder ved gennemførelsen af overvågnings- og kontrolordningerne under den fælles fiskeripolitik(1), særlig artikel 6, og

ud fra følgende betragtninger:

(1) De budgetmidler, der blev afsat ved vedtagelsen af Kommissionens beslutning 1999/354/EF om støtteberettigelsen af de udgifter, der er planlagt af visse medlemsstater for 1999 til gennemførelse af overvågnings- og kontrolordningerne under den fælles fiskeripolitik(2), ændret ved beslutning 2000/102/EF(3), er ikke tilstrækkelige til at dække EF's fulde finansielle støtte til alle støtteberettigede udgifter.

(2) En forøgelse af budgetmidlerne vil derfor gøre det muligt at yde supplerende finansiel støtte til visse støtteberettigede udgifter.

(3) Beslutning 1999/354/EF tog ikke hensyn til støtteansøgningerne fra Frankrig og Irland, da de ikke var blevet fremsendt til Kommissionen inden for de fastsatte frister. For dog at sikre kontinuiteten i overvågnings- og kontrolaktiviteterne i ICES-område VI, VII og VIII er det helt nødvendigt, at Frankrig og Irland afholder visse udgifter, der imidlertid overstiger deres budgetmæssige muligheder. Hvis der overhovedet ikke ydes finansiel støtte, vil det kunne skade finansieringen af de programmerede investeringer i 1999, og det ville dermed ikke være muligt at opfylde de nødvendige overvågnings- og kontrolmålsætninger. Det er derfor berettiget ekstraordinært at fastsætte et finansielt bidrag til dækning af Frankrigs og Irlands essentielle udgifter allerede i 1999.

(4) Grækenland har givet nærmere oplysninger vedrørende sin ansøgning om finansiel støtte til dækning af de udgifter, der er omhandlet i artikel 2 i beslutning 95/527/EF og er planlagt for 1999, og som har betydning for omfanget af de udgifter, hvortil der i henhold til beslutning 95/527/EF kan ydes finansiel støtte.

(5) Der bør derfor foretages en ændring af beslutning 1999/354/EF.

(6) De i denne beslutning fastsatte foranstaltninger er i overensstemmelse med udtalelse fra Forvaltningskomitéen for Fiskeri og Akvakultur -

VEDTAGET FØLGENDE BESLUTNING:

Artikel 1

I beslutning 1999/354/EF foretages følgende ændringer:

1) I artikel 1, første punktum, ændres beløbet "108378475 EUR" til "113744098 EUR".

2) I artikel 1, andet punktum, ændres beløbet "33833388 EUR" til "35570045 EUR".

3) I artikel 2, stk. 1, andet punktum, ændres beløbet "11024266 EUR" til "11424166 EUR".

4) I artikel 2, stk. 2, første punktum, ændres beløbet "2500 EUR" til "2800 EUR".

5) I artikel 2, stk. 2, andet punktum, ændres beløbet "2500 EUR" til "2800 EUR".

6) I artikel 2, stk. 2, tredje punktum, ændres beløbet "3250 EUR" til "3400 EUR".

7) I artikel 2, stk. 2, sidste punktum, ændres beløbet "6750000 EUR" til "7500000 EUR".

8) Efter artikel 2 indsættes følgende som artikel 2a:

"Artikel 2a

Irlands planlagte investeringsudgifter for 1999, svarende til et beløb på 13693872 EUR, er berettigede til finansiel støtte i henhold til artikel 3, stk. 3, i beslutning 95/527/EF. Fællesskabets finansielle bidrag udgør 65 %. Dog er den finansielle deltagelse begrænset til 2600000 EUR."

9) Bilag I affattes som angivet i bilag I til nærværende beslutning.

10) Bilag II affattes som angivet i bilag II til nærværende beslutning.

Artikel 2

Denne beslutning er rettet til Kongeriget Belgien, Kongeriget Danmark, Forbundsrepublikken Tyskland, Den Hellenske Republik, Kongeriget Spanien, Den Franske Republik, Irland, Den Italienske Republik, Kongeriget Nederlandene, Den Portugisiske Republik, Republikken Finland, Kongeriget Sverige og Det Forenede Kongerige Storbritannien og Nordirland.

Udfærdiget i Bruxelles, den 22. december 1999.

På Kommissionens vegne

Franz FISCHLER

Medlem af Kommissionen

(1) EFT L 301 af 14.12.1995, s. 30, og

EFT L 302 af 15.12.1995, s. 45 (berigtigelse).

(2) EFT L 137 af 1.6.1999, s. 41.

(3) Se side 30 i denne Tidende.

ANEXO I/BILAG I/ANHANG I/[Pi ]ΑΡΑΡΤΗΜΑ Ι/ANNEX I/ANNEXE I/ALLEGATO I/BIJLAGE I/ANEXO I/LIITE I/BILAGA I

>TABELPOSITION>

ANEXO II/BILAG II/ANHANG II/[Pi ]ΑΡΑΡΤΗΜΑ ΙΙ/ANNEX II/ANNEXE II/ALLEGATO II/BIJLAGE II/ANEXO II/LIITE II/BILAGA II

>TABELPOSITION>